**Ministru kabineta noteikumu projekta**

**„Noteikumi par Latvijas būvnormatīvu LBN 223-15 „Kanalizācijas būves”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Noteikumi par Latvijas būvnormatīvu LBN 223-15 „Kanalizācijas būves”” (turpmāk – noteikumu projekts) tiek izdots saskaņā ar 07.09.2013. pieņemtā Būvniecības likuma (turpmāk – likums) 5. panta pirmās daļas 3. punktu, kā arī, lai nodrošinātu likuma pārejas noteikumu 2. punkta izpildi. |
|  2. | Pašreizējā situācija un problēmas kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma pārejas noteikumu 2. punktam Latvijas būvnormatīvs LBN 223-99 „Kanalizācijas ārējie tīkli un būves” ir piemērojams ne ilgāk kā līdz 2015. gada 1. jūlijam. Līdz ar to, līdz šim laikam ir nepieciešamas izdot jaunus atbilstošus būvnormatīvus, lai noteiktu prasības attiecībā kanalizācijas ārējo inženiertīklu (izņemot pagaidu inženiertīklu) projektēšanai.Noteikumu projekts apstiprina būvnormatīvu, ar ko nosaka prasības kanalizācijas būvju, tai skaitā kanalizācijas (arī lietus) ārējo inženiertīklu (izņemot pagaidu inženiertīklu), projektēšanai. Papildus, lai nodrošinātu būvnormatīva izpildi un nodrošinātu būvju būtisko prasību ievērošanu, noteikts, ka Ekonomikas ministrija sadarbībā ar attiecīgo standartu tehnisko komiteju iesaka nacionālajai standartizācijas institūcijai (sabiedrībai ar ierobežotu atbildību „Standartizācijas, akreditācijas un metroloģijas centrs”) saistībā ar šiem noteikumiem izstrādājamo, adaptējamo un piemērojamo standartu sarakstu. Savukārt nacionālā standartizācijas institūcija publicē tās interneta vietnē www.lvs.lv to Latvijas nacionālo standartu sarakstu un attiecīgo standartu nacionālos pielikumus, kurus piemēro Latvijas būvnormatīva LBN 223-15 „Kanalizācijas būves” izpildei. Būvnormatīvā, salīdzinājumā ar līdzšinējo normatīvo regulējumu, saistībā ar likumā lietoto terminoloģiju ir precizēta terminoloģija, nemainot to pēc būtības.Ar noteikumu projekta spēkā stāšanos spēku zaudēs Latvijas būvnormatīvs LBN 223-99 „Kanalizācijas ārējie tīkli un būves”, kas apstiprināts ar Ministru kabineta 1999. gada 15. jūnija noteikumiem Nr.214 „Noteikumi par Latvijas būvnormatīvu LBN 223-99 „Kanalizācijas ārējie tīkli un būves””. |
|  3. | Projekta izstrādē iesaistītās institūcijas | Noteikumu projekts šo jomu neskar. |
|  4. | Cita informācija | Latvijas Būvniecības padomes (sastāv no valsts pārvaldes iestādēm un nozares pārstāvjiem) 2015. gada 18. maijā sēdē tika izskatīts jautājums par primāri pārstrādājamajiem Latvijas būvnormatīviem. Atbilstoši pieņemtajam lēmumam tiek plānota arī turpmākā Latvijas būvnormatīvu, tai skaitā Latvijas būvnormatīva „Kanalizācijas būves”, pārstrāde – veidojot darba grupas, lai nodrošinātu pārstrādes procesa atbilstību nozares prasībām. Ievērojot iepriekš minēto, Latvijas ūdensapgādes un kanalizācijas uzņēmumu asociācijas priekšlikumi tiks izskatīti sadarbībā ar atbilstošo nozari, pārstrādājot Latvijas būvnormatīvu „Kanalizācijas būves”. |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums var ietekmēt jebkuru personu, kura ierosinās un veiks būvniecību, kā arī institūcijas, kuras iesaistītas būvniecības procesā. Tāpat arī ietekmēs būvniecības nozarē strādājošos būvdarbu veicējus. |
|  2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1. punktā minētajām sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības salīdzinājumā ar līdzšinējo normatīvo regulējumu. |
|  3. | Administratīvo izmaksu monetārs novērtējums | Noteikumu projekts šo jomu neskar. |
|  4. |  Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Sabiedrības informēšana par projekta izstrādes uzsākšanu | Par noteikumu projekta pārstrādi sabiedrība tika informēta Ekonomikas ministrijas rīkotajos semināros par jauno būvniecības regulējumu. Noteikumu projekts sabiedrībai publiski ir pieejams Ekonomikas ministrijas mājās lapā internetā sākto ar 2015. gada 31. martu, kā arī pēc izsludināšanas Valsts sekretāra sanāksmē būs pieejams Ministru kabineta mājās lapā internetā. Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 13. punktā minētās darbības nav jāveic, jo noteikumu projektā paredzētais tiesiskais regulējums nemaina līdzšinējo spēkā esošo regulējumu. |
| 2. | Sabiedrības līdzdalība projekta izstrādē  | Sabiedrības priekšlikumi vai iebildumi nav saņemti. |
| 3. | Sabiedrības līdzdalības rezultāti  | Noteikumu projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Valsts vides dienests, sabiedrība ar ierobežotu atbildību “Standartizācijas, akreditācijas un metroloģijas centrs”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

Ekonomikas ministre D. Reizniece-Ozola

Vīza:

Valsts sekretāra

pienākumu izpildītājs,

valsts sekretāra vietnieks J. Spiridonovs

17.06.2015 10:54

665

Lazarevs,

67013035, Andris.Lazarevs@em.gov.lv